Bukkejagten er i gang, og Nordjyllands Politi oplyser søndag, at der over det seneste døgn har været gjort flittigt brug af schweisshunde i hele kredsen. Politiet har i alt registreret 40 henvendelser om anskudte og påkørte dyr. Schweisshundefører Henrik Kristensen fra Dronninglund har allerede været ude 8-9 gange. - Det er typisk her de første par dage, siger han. Antallet er et udtryk for at jægere, der har været i tvivl om de har ramt et dyr der så er flygtet, har ringet efter en swchweisshundefører. - Det er et tegn på at vi har nogle ansvarsbevidste jægere, siger Henrik Kristensen, der med glæde tager afsted frivilligt med sin hund Buster.

Referat:
Over det seneste døgn, har der været gjort flittigt brug af schweisshunde.